|  |
| --- |
| Description: Srbija-Grb_wp_1024 |
| Република Србија   |  | | --- | | МИНИСТАРСТВО ТРГОВИНЕ, | | ТУРИЗМА И ТЕЛЕКОМУНИКАЦИЈА |   Број: 404-02-59/2019-02/4  04.04.2019. године  Немањина 22-26  Београд |

**Одговор 1 на захтев за: додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник

РС” број 24/12, 14/15 и 68/15) достављамо вам Одговор 1 на захтев за додатним информацијама или појашњењима у вези са припремањем понуде у отвореном поступку јавне набавке – Стручни надзор над извођењем радова на изградњи гондоле у Београду- Кабинска жичара Ушће – Калемегдан, О-14/2019

**ПИТАЊЕ БРОЈ 1:**

У конкурсној документацији пише да је:

* „Дана 19.12.2018. године закључен је уговор о изградњи гондоле у Београду – кабинска жичара Ушће – Калемегдан, по систему „кључ у рукеˮ.
* „Укупна вредност уговора износи 1.794.000.000,00 динара без ПДВ“.... Процењена вредност ове јавне набавке **је 18.333.333,33 дин.“**

**Када сте рачунали процењену вредност да ли сте је рачунали као проценат (нпр. 1,02%) на вредност уговора са извођачем радова по систему „кључ у руке“ или по другој методологији?**

**ОДГОВОР БРОЈ 1:**

Процењена вредност је одређена као процентуална вредност од процењене вредности извођења радова.

**ПИТАЊЕ БРОЈ 2:**

Обавезе Пружаоца услуге који ће вршити стручни надзор, између осталог су и да:

* врши контролу усаглашености извођења радова са важећим прописима, стандардима и техничким нормативима;
* врши контролу квалитета примењених материјала, инсталација, уређаја, постројења и опреме који се уграђују и провера да ли су исти снабдевени потребним атестима, сертификатима и другом документацијом којом се доказује њихов квалитет;

Самим тим што контролише квалитет испоручене опреме и проверава пратећу техничку папирологију, стручан надзор има додатну одговорност и право на накнаду и за ту врсту ангажовања поред контроле извођења радова где припада и уградња опреме и материјала, што у овом случају није могуће утврдити јер се не зна тачна спецификација. **Да ли сте у процењену вредност ЈН урачунали и преглед опреме?**

**ОДГОВОР БРОЈ 2:**

У процењену вредност ЈН свакако је урачунат и преглед опреме и инсталација.

**ПИТАЊЕ БРОЈ 3:**

У конкурсној документацији пише: „Трајање уговора је максимум 12 месеци тј. очекивано време трајања извођења радова је 275 дана почев од дана добијања грађевинске дозволе. У случају објективне потребе, односно непланираног продужења рока извођења радова, овај уговор може бити

продужен“

С обзиром да је на овом пројекту ангажован и пројектантски надзор са техничком контролом и управљањем пројектом по систему „ кључ у руке “ са фазном изградњом, **очигледно је стручан надзор не утиче на радње за добијање грађевинске дозволе** и да уговор за његово ангажовање у случају евентуалног продужетка рока од предвиђених максималних 12 месеци мора бити анексиран не само у делу који се односи на временски продужетак него и на адекватну материјалну накнаду за сваки дан кашњења за који надзор нема никакву одговорност нити утиче на разлоге доцње у нпр. пројектовању и добијању грађевинске дозволе. То је зато што инжењер – стручан надзор не може бити на располагању без накнаде више од уговореног рока јер директно пропушта добит на могућим новим пројектима. **Да ли сте то предвидели?**

**ОДГОВОР БРОЈ 3:**

Није предвиђена измена уговорене цене услед евентуалног продужетка рока.

**ПИТАЊЕ БРОЈ 4:**

У тачки 7.2. “Понуђач мора да има минимално 1 радно ангажовано лице –дипломирани инжењер машинства, који ће бити ангажован на реализацији уговора, са лиценцом 333 или 434 “

С обзиром да је планирана уградња система грејања и климатизације, да ли сте случајно пропустили ангажовање машинског инжењера и са лиценцом 330 или 430?

Да ли један инжењер са поседовањем више лиценци у својој струци , које су тражене у тендерској документацији, може у овом случају бити ангажован уместо више инжењера са по једном лиценцом?

**ОДГОВОР БРОЈ 4:**

Сагласни са примедбом, потребно је да понуђач има машинског инжењера са лиценцом 330 или 430.

Један инжењер са поседовањем више лиценци у својој струци, које су тражене у тендерској документацији, може бити ангажован уместо више инжењера са по једном лиценцом.

Извршена је Измена 1 Конкурсне документације.

**ПИТАЊЕ БРОЈ 5:**

У конкурсној документацији пише: „Понуђач је у обавези да у понуди достави потписану и печатирану техничку спецификацију. Понуђач под материјалном и моралном одговорношћу прихвата обавезу да реализује предметну јавну набавку у складу са наведеном Техничком спецификацијом.“

Приложена техничка спецификација је уопштена, јер у истој не постоје тачне количине као на пример: број лифтова и елеватора (за обе станице) тј. инвестиционе спецификације које у виду табела прилажу пројектанти уз пројекте: архитектонско-грађевински, машински и термотехнички, електро и електро-телекомуникациони и сл. **Да ли Наручилац посла може појаснити макар процентуално учешће у инвестицијама за опрему и радове по струкама: грађевинско-архитектонска, машинска, електро и сл.?**

**ОДГОВОР БРОЈ 5:**

Идејни пројекат изградње гондоле из којег се може сагледати детаљнија инвестициона спецификација може се добити у електронском облику на ЦД-у у просторијама Министарства трговине, туризма и телекомуникација, Омладинских бригада 1, уз претходну најаву један дан раније на телефон 011/3149-675, контакт особа Мира Дудић.

**ПИТАЊЕ БРОЈ 6:**

**Да ли се обрасци са потврдама референци морају предати у оригиналу или могу и неоверене копије оригинала?**

У конкурсној документацији сте тражили референце Понуђача као правних лица.Да ли је потребно и да ангажоваии инжењери имају рефернце за надзор над изградњом објеката који су у категорији објекта за чији стручан назор је расписана ова ЈН, што би било логичније као предност у случају две исте понуде од „игре на срећу“- извлачење жребом?

**ОДГОВОР БРОЈ 6:**

У складу са чланом 79. став 1. Закона о јавним набавкама, докази о испуњености услова могу се доставити у неовереним копијама, а наручилац пре доношења одлуке о додели уговора може захтевати од понуђача, чија је понуда оцењена као најповољнија, да достави на увид оригинал или оверену копију свих или појединих доказа.

**ПИТАЊЕ БРОЈ 7:**

Под кадровски капацитет, стр 29 КД се тражи да понуђач има ангажовано:

минимално 1 радно ангажовано лице - дипломирани инжењер електротехнике, који ће бити ангажовани на реализацији уговора, са лиценцом 350 или 450 и са лиценцом 351 или 451- елетроенергетске инсталације ниског и средњег напона.

С обзиром на озбиљност ЈН, зашто сте тражили лиценцу 351, а нисте узели у обзир **неопхдне личне лиценце** за ову врсту линијског објекта а то су :

- дипломирани инжењер електротехнике са лиценцом 352- управљање електромоторним погоном, аутоматика, мерење и регилација,

- дипломирани инжењер електротехнике са лиценцом 353- Телекомуникационе мреже и системи,

тако да Вас молимо да преиспитате и извршите **измену и допуну** тражених лиценци.

**ОДГОВОР БРОЈ 7:**

У погледу питања које се односи на лиценцу 351 одговор је дат кроз измену 1 конкурсне документације.

У погледу питања који се односи на лиценце 352 и 353 – Наручилац је мишљења да обавезни услови у погледу кадровског капацитета и врсте лиценци за јавну набавку за избор стручног надзора не треба да буду строжији од обавезних услова у погледу кадровског капацитета за јавну набавку за избор извођача радова

Како ове лиценце нису тражене као обавезан услов у јавној набавци за избор извођача радова, Наручилац их није поставио као обавезан услов у овој јавној набавци.

Наручилац је извршио Измену 1 Конкурсне документациј и све измене означене су црвеном бојом.

Измене Конкурсне документације постављају се на Порталу јавних набавки и интернет страници Наручиоца [www.mtt.gov.rs](http://www.mtt.gov.rs) . и чине саставни део Конкурсне документације.

Због насталих измена и допуна Конкурсне документације**, Наручилац продужава рок за доставу понуда до 15.04.2019. године до 10.00 часова.**

**Отварање понуда** одржаће се **истога дана** по истеку рока за подношење понуда, у **11:00** часова у просторијама Наручиоца, Немањина 22-26, 10 спрат, канцеларија број 30. Отварање понуда је јавно.

КОМИСИЈА НАРУЧИОЦА